Source: http://www.eges.gr/2012/01/03/%CE%B5%CF%80%CE%AF%CE%B4%CE%BF%CE%BC%CE%B1-%CE%B1%CE%BD%CE%B5%CF%81%CE%B3%CE%AF%CE%B1%CF%82-%CE%B1%CE%BD%CE%B1%CE%BD%CE%AD%CF%89%CF%83%CE%B7-%CE%BA%CE%AC%CF%81%CF%84%CE%B1%CF%82-%CF%80%CF%81%CE%BF/
Timestamp: 2018-04-22 12:42:20+00:00
Document Index: 17222101

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Επίδομα Ανεργίας – Ανανέωση Κάρτας – Προϋποθέσεις επιδότησης Νεοεισερχόμενων Ν.1545/1985 – Απόφαση Δ.Σ. ΟΑΕΔ:3701/55/22−11−11: Επικοινωνία και εγγραφή ανέργων στον ΟΑΕΔ. | Εταιρία Γενικών Επιχειρηματικών Συμβούλων
Επίδομα Ανεργίας – Ανανέωση Κάρτας – Προϋποθέσεις επιδότησης Νεοεισερχόμενων Ν.1545/1985 – Απόφαση Δ.Σ. ΟΑΕΔ:3701/55/22−11−11: Επικοινωνία και εγγραφή ανέργων στον ΟΑΕΔ.
, 3 Ιανουαρίου 2012Κατηγορία: Ασφαλιστικά - Συνταξιοδοτικά Θέματα
Αριθ. απόφ. Δ.Σ. ΟΑΕΔ:3701/55/22−11−2011
Επικοινωνία και εγγραφή ανέργων στον ΟΑΕΔ.
1. Τις διατάξεις των παρ. 2, 3, και 4 του άρθρ. 71 του ν. 3996/2011 (ΦΕΚ 170/Α/5.8.2011)
2. Τη γνώμη των μελών του,
Εγγραφή ανέργων, Περιοδικότητα αυτοπρόσωπης εμφάνισης, Διαδικασία ανανέωσης εγγραφής ανέργων στα οικεία μητρώα και κάθε σχετικό θέμα.
Εγγραφή ανέργου στα οικεία μητρώα
Η εγγραφή ανέργου στα Μητρώα Ανέργων του ΟΑΕΔ, πραγματοποιείται με την αυτοπρόσωπη παρουσία του στην αρμόδια Υπηρεσία του ΟΑΕΔ του τόπου κατοικίας του.
Ισχύς Δελτίου Ανεργίας μη επιδοτουμένων εγγεγραμμένων ανέργων
Ισχύς Δελτίου Ανεργίας εγγεγραμμένων ανέργων με αίτηση επιδότησης ανεργίας σε εκκρεμότητα
Εγγραφή ανέργων Ατόμων με Αναπηρίες (ΑμεΑ) στα οικεία μητρώα
Τα εγγεγραμμένα μη επιδοτούμενα Άτομα με Αναπηρίες (ΑμεΑ) στα Μητρώα Ανέργων του ΟΑΕΔ δεν υποχρεούνται στην ανανέωση του Δελτίου Ανεργίας.
Ισχύς Δελτίου Ανεργίας νεοεισερχομένων ανέργων του άρθρου 2 του ν. 1545/1985.
Η κατά το άρθρο 2 του παρόντος Κεφαλαίου καθορισθείσα τρίμηνη διάρκεια ισχύος του Δελτίου Ανεργίας, εφαρμόζεται και στις περιπτώσεις εγγεγραμμένων ανέργων του άρθρου 2 του ν.1545/1985, ΕΣΠΑ (ΦΕΚ 91/τ.Α΄/20.5.1985).
1. Ο ενδιαφερόμενος για την εγγραφή του στα Μητρώα Ανέργων του ΟΑΕΔ υποχρεούται να επιδεικνύει τα παρακάτω δικαιολογητικά:
2. Η Υπηρεσία της παραγράφου 4 του άρθρου 2 του παρόντος μπορεί, κατά την ανανέωση του δελτίου ανεργίας, να ζητά από τον άνεργο την επίδειξη δικαιολογητικών της προηγούμενης παραγράφου.
Για θέματα σχετικά με την εγγραφή του ως μη επιδοτούμενου άνεργου στα οικεία Μητρώα του ΟΑΕΔ ο ενδιαφερόμενος μπορεί να υποβάλει ένσταση στην αρμόδια Υπηρεσία του ΟΑΕΔ του τόπου κατοικίας του.
Την ως άνω ένσταση εξετάζει η Επιτροπή Διαφορών Μητρώου Ανέργων η οποία λειτουργεί στα Γραφεία της Διοίκησης του Οργανισμού, ή το όργανο που το Δ.Σ του Οργανισμού ορίσει.
Προσέλευση και εγγραφή επιδοτούμενων ανέργων και διαδικασία καταβολής επιδομάτων ανεργίας.
Εγγραφή Ανέργου για λήψη επιδόματος ανεργίας
Ο άνεργος υποχρεούται να προσέλθει ο ίδιος στην αρμόδια Υπηρεσία του ΟΑΕΔ του τόπου κατοικίας του ή της τελευταίας απασχόλησής του, προκειμένου να υποβάλλει αίτηση και να αξιώσει απαίτηση για τη χορήγηση επιδόματος ανεργίας, μέσα σε προθεσμία εξήντα (60) ημερών από τη λύση ή λήξη της εργασιακής του σχέσης.
Ο άνεργος θα παραλαμβάνει αντίγραφο του εντύπου της αίτησης, με το οποίο θα ενημερώνεται για την ημερομηνία παραλαβής της σχετικής απόφασης επιδότησης και σε ειδικό σημείο του οποίου θα εμφανίζεται προτυπωμένο κείμενο Υπεύθυνης Δήλωσης του ν. 1599/86, στο οποίο θα δηλώνει ότι έλαβε γνώση με υπογραφή του, της υποχρέωσής του για ενημέρωση της Υπηρεσίας εντός οκτώ (8) εργάσιμων ημερών, και οπωσδήποτε πριν τη λήξη του μήνα επιδότησης, σε περίπτωση που συντρέξει λόγος αναστολής ή διακοπής της επιδότησης.
Προσέλευση του επιδοτούμενου ανέργου
Ο επιδοτούμενος άνεργος μπορεί να προσέρχεται ο ίδιος σε οποιαδήποτε Υπηρεσία ΚΠΑ2 του Οργανισμού για να δηλώσει την παρουσία του μετά την παραλαβή της απόφασης με την οποία έχει αναγνωριστεί το σχετικό δικαίωμα επιδότησής του.
Περιοδικότητα της αυτοπρόσωπης εμφάνισης του επιδοτούμενου ανέργου
1. Ο επιδοτούμενος άνεργος υποχρεούται να προσέρχεται αυτοπροσώπως και να δηλώνει την παρουσία του στις Υπηρεσίες ΚΠΑ2 του Οργανισμού μία φορά κατά τη διάρκεια του τρίτου μήνα εκάστου τριμήνου της επιδότησής του.
2. Ο επιδοτούμενος άνεργος μετά την εγγραφή του υποχρεούται να εμφανιστεί στην αρμόδια Υπηρεσία, όπως αυτή προσδιορίζεται από το άρθρο 8 της παρούσας, να δηλώσει ότι εξακολουθεί να είναι άνεργος και να παραλάβει την απόφαση αναγνώρισης δικαιώματος επιδότησης από την Υπηρεσία, εντός του τρίτου μήνα από την ημερομηνία υποβολής της αίτησης για την επιδότησή του. Με την παραλαβή της εγκριτικής απόφασης ο άνεργος θα ενημερώνεται με υπογραφή του για τις ακριβείς ημερομηνίες στις οποίες οφείλει να προσέρχεται στις Υπηρεσίες ΚΠΑ2 του Οργανισμού και να δηλώνει την παρουσία του.
3. Σε περίπτωση που εξαιτίας της διάρκειας της επιδότησης του άνεργου, το υπόλοιπο χρονικό διάστημα που απομένει μέχρι τη λήξη της επιδότησης είναι μικρότερο του τριμήνου, ο άνεργος υποχρεούται να εμφανιστεί εντός των τελευταίων τριάντα (30) ημερών πριν από τη λήξη της επιδότησής του.
Με την εμφάνισή του αυτή ο άνεργος κατοχυρώνει το δικαίωμα είσπραξης του ποσού που αναλογεί στο σχετικό χρονικό διάστημα μέχρι τη λήξη της επιδότησης.
4. Με την εμφάνισή του κάθε τρίμηνο ο επιδοτούμενος άνεργος θα υποβάλλει «Υπεύθυνη Δήλωση» του άρθρ. 8 του ν. 1599/86, με προτυπωμένο κείμενο, με το οποίο θα βεβαιώνει ότι κατά τη διάρκεια των προηγουμένων μηνών δεν συνέτρεξε λόγος αναστολής ή διακοπής του επιδόματος, σύμφωνα με τα οριζόμενα στα άρθρα 7 και 8 του Κανονισμού Παροχών Ανεργίας και Στρατεύσεως του ΟΑΕΔ καθώς και στο άρθρο 23 του ν.1082/1980.
5. Ο άνεργος υποχρεούται στην αυτοπρόσωπη εμφάνισή του κάθε φορά που καλείται από την αρμόδια Υπηρεσία και μέσα στην προθεσμία που ορίζεται σε σχετική πρόσκληση.
6. Με την αυτοπρόσωπη εμφάνιση, κατά την εγγραφή του, σύμφωνα με το άρθρ. 8 και μετά την αναγνώριση της αξίωσής του για επιδότηση από την Υπηρεσία, ο άνεργος κατοχυρώνει το δικαίωμα είσπραξης των ποσών που αναλογούν στους δύο (2) πρώτους μήνες της επιδότησής του.
Με την εμφάνισή του, σύμφωνα με την παραγρ. 1 του παρόντος, ο επιδοτούμενος άνεργος κατοχυρώνει και το δικαίωμα είσπραξης των ποσών που αναλογούν στους δύο (2) πρώτους μήνες του αμέσως επόμενου τριμήνου.
Η αξίωση για την είσπραξη του μηνιαίου ποσού που αντιστοιχεί στον τρίτο μήνα κάθε τριμήνου παραγράφεται αν ο άνεργος δεν εμφανιστεί στην Υπηρεσία μέχρι και την τελευταία ημέρα του δεύτερου μήνα του αμέσως επόμενου τριμήνου.
Η τυχόν εκπρόθεσμη εμφάνιση του ανέργου, όπως ορίζεται στο προηγούμενο εδάφιο, εντός του πρώτου διμήνου κάθε τριμήνου δεν αναπληρώνει την υποχρεωτική εμφάνισή του στην Υπηρεσία κατά τον τρίτο μήνα κάθε τριμήνου.
Το δικαίωμα είσπραξης του διμήνου του ανωτέρω εδαφίου κατοχυρώνεται με την υποχρεωτική εμφάνιση του ανέργου στον τρίτο μήνα.
Η αξίωση για την είσπραξη των ποσών που αντιστοιχούν σε όλους τους μήνες που έπονται του μήνα, κατά τον οποίο ο άνεργος όφειλε να εμφανισθεί στην Υπηρεσία και δεν εμφανίσθηκε, παραγράφεται, εφόσον ο άνεργος δεν τηρήσει την υποχρέωση να εμφανισθεί κατά τον τρίτο μήνα επί δύο συνεχόμενα τρίμηνα.
Όταν το υπολειπόμενο χρονικό διάστημα επιδότησης είναι μικρότερο του τριμήνου, ως τρίτος μήνας για την εφαρμογή της παρούσας, λογίζεται ο τελευταίος μήνας της επιδότησης.
Η παρούσα παράγραφος εφαρμόζεται και στον άνεργο που λαμβάνει επίδομα μακροχρονίως ανέργου σύμφωνα με τις διατάξεις του άρθρ. 27 του ν. 3016/2002.
1. Με την αναγνώριση του δικαιώματος επιδότησης από τις αρμόδιες Υπηρεσίες, τη συμπλήρωση κάθε μήνα και την έκδοση σε εβδομαδιαία βάση των σχετικών χρηματικών ενταλμάτων από τις αρμόδιες Περιφερειακές Διευθύνσεις, καταβάλλεται το μηνιαίο επίδομα δεδουλευμένο.
Η καταβολή γίνεται με πίστωση των ατομικών λογαριασμών των δικαιούχων επιδοτούμενων ανέργων, μετά την αποστολή ηλεκτρονικού αρχείου από τη Διεύθυνση Μηχανογραφίας του Οργανισμού στη Διεύθυνση Μηχανογραφίας της Ε.Τ.Ε. την τελευταία εργάσιμη ημέρα της κάθε εβδομάδας.
2. Το μηνιαίο ποσό που εμπίπτει στο μήνα της υποχρεωτικής εμφάνισης του ανέργου στην Υπηρεσία σύμφωνα με τις παρ. 1 και 3 του άρθρ. 10, καθώς και οι μήνες που ακολουθούν, πιστώνονται, εφόσον ο άνεργος εκπληρώσει την υποχρέωσή του.
Αναστολή – Διακοπή Επιδότησης του άνεργου
Όταν συντρέχει λόγος αναστολής της επιδότησης, σύμφωνα με τα οριζόμενα στο άρθρο 7 παρ. 1 του Κανονισμού Παροχών Ανεργίας, ή λόγος διακοπής της επιδότησης, σύμφωνα με τα οριζόμενα στο άρθρο 8 παρ. 1 περιπτώσεις β΄ και γ΄ του ως άνω Κανονισμού, ο επιδοτούμενος άνεργος υποχρεούται να ενημερώσει σχετικά την αρμόδια Υπηρεσία του ΟΑΕΔ, εντός οκτώ (8) εργάσιμων ημερών, και σε κάθε περίπτωση πριν τη λήξη του μήνα επιδότησης, από την ημέρα συνδρομής του λόγου αναστολής ή διακοπής της επιδότησης. Σε περίπτωση που ο επιδοτούμενος άνεργος δεν δηλώσει την ανάληψη οποιασδήποτε μορφής απασχόλησης, εξαρτημένης ή μη, εντός των ανωτέρω προθεσμιών από την έναρξη της απασχόλησης, υποβάλλεται στις κυρώσεις που προβλέπονται από την απόφαση του Υπουργού Εργασίας και Κοινωνικής Ασφάλισης που θα εκδίδεται βάσει της παραγράφου 1 του άρθρου 71 του ν.3996/2011.
Μέχρι την έναρξη ισχύος της υπουργικής απόφασης εφαρμόζονται οι ισχύουσες μέχρι τη δημοσίευσή της διατάξεις.
Χρόνος ισχύος δελτίου ανεργίας
Το δελτίο ανεργίας του επιδοτούμενου ανέργου, μετά τη λήξη της επιδότησης, θα ισχύει για ένα τρίμηνο, ως δελτίο ανεργίας μη επιδοτούμενου ανέργου, εφόσον ο κάτοχός του εξακολουθεί να είναι άνεργος.
Έκδοση Βεβαίωσης Ανεργίας, Μεταβατικές και Τελικές Διατάξεις
Έκδοση Βεβαίωσης Ανεργίας
Η Βεβαίωση Ανεργίας μπορεί να χορηγείται είτε με την αυτοπρόσωπη παρουσία του ανέργου σε οποιαδήποτε Υπηρεσία ΚΠΑ2 του ΟΑΕΔ είτε με τη χρήση ηλεκτρονικής μεθόδου επικοινωνίας μέσω της επίσημης ιστοσελίδας του Οργανισμού.
Η Βεβαίωση Ανεργίας που χορηγείται με τη χρήση της ηλεκτρονικής μεθόδου επικοινωνίας, φέρει προηγμένη υπογραφή και ασφαλή χρονολόγηση και δυνάμει του άρθρου 14 παράγρ. 1 του ν. 3979/2011 («Για την ηλεκτρονική διακυβέρνηση και λοιπές διατάξεις» ΦΕΚ Α΄138) έχει ισχύ ακριβούς αντιγράφου.
Δυνατότητα χρήσης της ως άνω ηλεκτρονικής υπηρεσίας έχουν όλοι οι επιδοτούμενοι ή μη άνεργοι εφόσον έχουν ήδη πιστοποιηθεί στο μηχανογραφημένο σύστημα και διαθέτουν τους απαραίτητους κωδικούς χρήστη.
Για τη διαδικασία πιστοποίησης στο εν λόγω σύστημα εκδίδεται από τον ΟΑΕΔ ειδική εγκύκλιος η οποία αναρτάται στην επίσημη ιστοσελίδα του ΟΑΕΔ.
Οι κωδικοί χρήστη αποτελούν απόρρητο προσωπικό στοιχείο, ταυτοποιούν το συγκεκριμένο άνεργο και αυτός μόνο επιτρέπεται να τους διαχειρίζεται και να τους μεταβάλλει.
1. Για τους μη επιδοτούμενους ανέργους, ως τρίμηνο ισχύος του Δελτίου Ανεργίας ορίζεται το τρίμηνο όπως έχει διαμορφωθεί για κάθε άνεργο κατά τη δημοσίευση της παρούσας.
2. Για τους ήδη επιδοτούμενους ανέργους κατά την έναρξη ισχύος της παρούσας, ως ημερομηνία έναρξης του τριμήνου ορίζεται η πρώτη ημέρα του μήνα επιδότησης που ακολουθεί την έναρξη ισχύος της.
Λεπτομέρειες της παρούσας διευκρινίζονται με εγκυκλίους των αρμοδίων Διευθύνσεων του Οργανισμού.
Η ισχύς της απόφασης αυτής αρχίζει με την παρέλευση ενός μήνα από την ημερομηνία δημοσίευσής της στην Εφημερίδα της Κυβερνήσεως.